**Elegie de supravieţuire**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamne iar am încurcat-o

viaţa mi s-a dus la dracu'

şi-i spun morţii adorato

de-azi cu tine-mi fac veacul

Viaţa mea s-a dus la dracu'

doar iubirea o susţine

dacă-aude pitpalacul

sigur moare de ruşine

Cum iubirea mă susţine

când zic morţii adorato

numai mort îmi este bine

Doamne iar am încurcat-o

Viaţa mi s-a rupt în patru

ca o piesă vai de teatru

Costel Zăgan, CEZEISME II